; ‘ธีรรัตน์’เผย สก. ประสานทำความเข้าใจผู้ประกอบการไม่ใช้สแลนก่อสร้าง ผุดไอเดียศึกษาป้ายรถเมล์ติดแอร์ แก้ฝุ่นPM2.5
.
#ธีรรัตน์สำเร็จวาณิชย์ [ @aim_theerarat ]
.
เมื่อเวลา 10.35 น.วันที่ 27 ม.ค.ที่ทำเนียบรัฐบาล น.ส.ธีรรัตน์ สำเร็จวาณิชย์ รมช.มหาดไทย กล่าวถึงการแก้ไขปัญหาฝุ่นPM 2.5  ในพื้นที่กรุงเทพฯ ว่า เรื่องนี้เรานำมาเป็นวาระแห่งชาติ และนำข้อมูลต่างๆมาป็นแนวทางในการแก้ไขปัญหาที่ได้ดำเนินการมาทุกระดับ  ซึ่งในส่วนของกทม.นั้น เราให้สมาชิกสภากรุงเทพมหานคร(สก.) ไปแจกหน้ากากอนามัยให้กับประชาชน ซึ่งรมช.มหาดไทยได้ประกาศไปแล้วว่าจังหวัดไหนที่มีการเผา และขาดความระมัดระวัง มีการฝ่าฝืนมาตรการที่ออกไป อาจต้องพูดคุยกันในเชิงลึก

น.ส.ธีรรัตน์ กล่าวต่อว่า ทั้งนี้ในส่วนของผู้ว่าราชการกรุงเทพฯ ที่ได้ควบคุมเรื่องการไซด์งานก่อสร้าง ที่ยังพบว่ามีผู้ประกอบการบางรายไม่ใช้สแลนในการปิดพื้นที่ ซึ่งสก.ก็ได้ลงพื้นที่ดำเนินการทำความเข้าใจและกำชับกับผู้ประกอบการ อย่างไรก็ตาม หากประชาชนพบเห็นการเผาหญ้า หรือสิ่งต่างๆที่ทำให้เกิดมลภาวะ และโรงงานที่ยังปล่อยควันอยู่ก็สามารถแจ้งหน่วยงานต่างๆเพื่อให้เจ้าหน้าที่ไปดำเนินการระงับเหตุไม่ให้ลุกลาม 

เมื่อถามว่า จะมีการประสานสส.ให้ช่วยเหลืออย่างไรบ้างหรือไม่ น.ส.ธีรรัตน์ กล่าวว่า ก็อยากให้ทุกคนร่วมกันเป็นส่วนหนึ่ง เพราะในอนาคตการเดินทางของเราจะได้ใช้ขนส่งมวลชนได้อย่างราบรื่น ซึ่งทุกคนร่วมเป็นส่วนหนึ่งได้ก็จะเป็นเรื่องที่ดี

เมื่อถามต่อว่ามีการวิพากษ์วิจารณ์การใช้งบประมาณ 140 ล้านบาทในมาตราการรถเมล์ รถไฟฟ้าฟรี 7 วัน น.ส.ธีรรัตน์ กล่าวว่า วันนี้ทุกคนทำอะไรได้ก็ช่วยกันทำ ทั้งนี้ ตนมีไอเดียห้องปลอดฝุ่นที่ติดเครื่องปรับอากาศ ที่สามารถให้ประชาชนไปยืนรอรถเมล์ได้  ซึ่งเป็นแนวคิดที่น่าศึกษาและนำมาปรับใช้กับบ้านเรา
...